ટોલ ટેક્સની લાંબી લાઇનમાં રહેવાનો કંટાળો હવે દૂર થઇ શકશે. પહેલી ઓક્ટોબરથી અમલમાં આવી રહેલા નિયમ પ્રમાણે નેશનલ હાઇવેના ટોલ ટેક્સ પ્લાઝા પર ફાસ્ટ ટેગ લાગેલાં વાહન રોકાયાં વિના પસાર થઇ શકશે. હાઇવે ઓથોરિટીએ જણાવ્યું છે કે તમામ ટોલ પ્લાઝા પર ડેડિકેટેડ ફાસ્ટ ટેગ લાઇન તૈયાર થઇ ગઇ છે અને તેના પર ઓપરેટ પણ થઇ રહ્યું છે. કેન્દ્ર સરકારે ગઇ સાલ ફાસ્ટ ટેગ લોન્ચિંગ કર્યું હતું. આ ટેગ વાહનના કાચ પર લગાવાશે અને ટોલ પ્લાઝા પરની ડિવાઇસ તે વાંચી લેશે અને ગાડી જઇ શકશે. ફાસ્ટ ટેગને સરળતાથી રીચાર્જ કરાવી શકાશે અને ઓનલાઇન રીચાર્જ પણ થઇ શકશે.